SET ปิดพุ่ง 10 จุด รับแรงซื้อกลุ่มไอซีที-พลังงาน-อิเล็กทรอนิกส์หนุน
SET ปิดบวก 10 จุด รับแรงซื้อกลุ่ม ICT, พลังงาน และอิเล็กทรอนิกส์หนุน แนะจับตาตัวเลขเงินเฟ้อสหรัฐกลางสัปดาห์ แนวโน้มวันพรุ่งนี้มีโอกาสขึ้นต่อ ให้แนวต้าน 1,675 จุด และแนวรับ 1,655 จุด
11 ม.ค. 2565

โดยนักวิเคราะห์ กล่าวว่า ตลาดหุ้นไทยวันนี้ปรับตัวขึ้นได้ดีโดยมีแรงซื้อเข้ามาในกลุ่ม ICT นำโดย ADVANC, กลุ่มพลังงานปรับตามราคาน้ำมัน และกลุ่มชิ้นส่วนอิเล็กทรอนิกส์ รวมทั้งรับตลาดหุ้นยุโรปที่เปิดบวกรับแรงซื้อกลับหุ้นเทคโนโลยี
อย่างไรก็ตามนักลงทุนก็ยังรอติดตามตัวเลขเงินเฟ้อสหรัฐที่จะประกาศในกลางสัปดาห์ และถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ต่อคณะกรรมาธิการด้านการธนาคารประจำวุฒิสภา
สำหรับแนวโน้มตลาดในวันพรุ่งนี้มีโอกาสปรับตัวขึ้นต่อ หลังจากวันนี้มีทิศทางเป็นบวก และยังรอตามผลประกอบการบริษัทจดทะเบียนที่ใกล้จะทยอยออกมา พร้อมให้แนวต้านไว้ที่ 1,675 จุด แนวรับที่ 1,655 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TIPH มูลค่าการซื้อขาย 2,112.58 ล้านบาท ปิดที่ 69.00 บาท เพิ่มขึ้น 1.25 บาท
IVL มูลค่าการซื้อขาย 1,986.03 ล้านบาท ปิดที่ 47.25 บาท เพิ่มขึ้น 1.75 บาท
ADVANC มูลค่าการซื้อขาย 1,818,36 ล้านบาท ปิดที่ 224.00 บาท เพิ่มขึ้น 5.00 บาท
AOT มูลค่าการซื้อขาย 1,735.07 ล้านบาท ปิดที่ 60.25 บาท ลดลง 0.50 บาท
KBANK มูลค่าการซื้อขาย 1,715.87 ล้านบาท ปิดที่ 143.50 บาท เพิ่มขึ้น 0.50 บาท